Diari Oficial de la Generalitat Valenciana


Sumari del DOGV 8499, del 05-03-2019 (2019/2129)

ACORD de 22 de febrer de 2019, del Consell, de cessament i nomenament de membre del Consell d'Administració de l'Autoritat Portuària d'Alacant.
-----------------------------------------------------------------------------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/2129


Data del document
:   22-02-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Acord

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * Alacant
    * instal·lació portuària

ACORD de 22 de febrer de 2019, del Consell, de cessament i nomenament de membre del Consell d'Administració de l'Autoritat Portuària d'Alacant. [2019/2129]  
D'acord amb l'article 30.1.c del text refós de la Llei de ports de l'Estat i de la marina mercant, aprovat pel Reial decret legislatiu 2/2011, de 5 de setembre, i els articles 1, 2 i 3 del Decret 167/2010, de 15 d'octubre, del Consell, pel qual es determina la composició dels consells d'administració de les autoritats portuàries d'Alacant, Castelló i València, aquests consells estaran formats, respectivament, pel president o presidenta de l'entitat, el capità o capitana marítims i 13 vocalies.  
  
L'apartat 2 de l'article 30 del text refós esmentat disposa que la designació de les vocalies ha de fer-se necessàriament a proposta de les administracions públiques i entitats i organismes representats en el Consell d'Administració. Així mateix, indica que la separació i el nomenament de les persones vocals dels consells d'administració de les autoritats portuàries els acordarà l'òrgan competent de la comunitat autònoma, a proposta de les organitzacions, organismes i entitats a què aquells representen.  
Correspon al Consell la competència esmentada en virtut de l'article 17.b de la Llei 5/1983, de 30 de desembre, de la Generalitat, del Consell.  
En complir-se els quatre anys de duració del nomenament de representant sindical a proposta del sindicat UGT, per a la cobertura de la vocalia corresponent a la representació sindical, el sindicat CCOO ha proposat el nomenament d'Antonio Martínez Carril.  
L'Autoritat Portuària d'Alacant emet informe sobre l'organització sindical que en l'actualitat té la condició de ser més representativa en el seu àmbit, amb les dades corresponents a les últimes eleccions sindicals en les empreses relacionades amb l'activitat comercial portuària implantades en el domini públic de titularitat estatal del port d'Alacant, que correspon al sindicat CCOO.  
En conseqüència, a proposta de la consellera d'Habitatge, Obres Públiques i Vertebració del Territori, el Consell, amb la deliberació prèvia, en la reunió del 22 de febrer de 2019,  
  
  
ACORDA  
  
Primer  
Separar com a vocal del Consell d'Administració de l'Autoritat Portuària d'Alacant Salvador Sempere Urios, en representació sindical, amb efectes des del dia de la publicació d'aquest acord en el Diari Oficial de la Generalitat Valenciana.  
  
Segon  
Designar com a vocal del Consell d'Administració de l'Autoritat Portuària d'Alacant Antonio Martínez Carril, en representació sindical, amb efectes des de l'endemà de la publicació d'aquest acord en el Diari Oficial de la Generalitat Valenciana.  
  
València, 28 de febrer de 2019  
  
La consellera secretaria,  
MÓNICA OLTRA JARQUE